ARACNIDI DI NIAS E DI SUMATRA 19 
quibus medii a lateralibus ejusdem seriei distant, circa quadruplo 
majora sunt quam intervallum, quo inter se sunt disjuncti; spa- 
tium inter oculos posticos medium et lateralem latitudinem po- 
sticam areae oculorum mediorum evidenter non parum (vix 
dimidio tamen) majus est. 
Mandibulae femoribus anticis paullo crassiores sunt, paene 
duplo et dimidio longiores quam latiores. MaxiZlae labio paullo 
plus duplo longiores, paullo foras curvatae, paene duplo lon- 
giores quam latiores apice. Labiwm parum longius quam latius, 
apice late rotundatum et incrassato-marginatum. Palpi graciles, 
clava tamen femora antica latitudine paene aequanti. Pars gra- 
cillima trochanteralis valde longa est, pars femoralis ea vix 
duplo longior, apicem versus sensim paullo incrassata; pars pa- 
tellaris apicis partis femoralis crassitie est, paullo longior quam 
latior; pars tibialis, a basi angusta usque ad apicem sensim non 
parum incrassata, parte patellari fere duplo longior est, saltem 
duplo longior quam latior apice. Pars tarsalis, convexitate intus 
vergenti, sub-ovata est, partes duas priores conjunctas longitu- 
dine fere aequans et apice partis tibialis multo latior; a basi 
lateris ejus interioris, superius, spina longa pallida anteriora 
versus et foras curvata exit, intus, sursum et anteriora versus 
directa; a basi vero lateris exterioris partis tarsalis alius pro- 
cursus paullo latior, brevior et obscurior (apice obtuso et inaequali 
paullo intus curvato) exit, qui foras et paullo anteriora versus 
directus est. Bulbus magnus et inflatus in ipso apice procursum 
breviorem curvatum ostendit, cujus apex in uncum minutum 
(uncos duos?) desinit. Pedes longi, graciles, aculeis crebris prae- 
sertim in femoribus (ubi circa 20 sunt) et tibiis anterioribus 
armati; metatarsi anteriores modo basi supra aculeum habere 
videntur. Abdomen longum et angustum, posteriora versus sensim 
paullo angustatum, basi et apice rotundatum, mamillis apicalibus. 
Color. — Cephalothorax, mandibulae, sternum cum coxis pedum, 
mazillae et labium luteo-fiava sunt, palpi pallide flavi, bulbo 
genitali nigricanti. Pedes sordide vel sub-olivaceo-testacei, basi 
clariores, tibiis saltem anterioribus apice nigricantibus, femoribus 
et patellis apice angustissime et minus evidenter nigricantibus. 
